# Eiropas Savienības C 332A/2019

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 332A |
| | |
| Izdevums latviešu valodā | Informācija un paziņojumi | 62. gadagājums2019. gada 3. oktobris |

ISSN 1977-0952

Eiropas Savienības

Oficiālais Vēstnesis

C 332A

Izdevums latviešu valodā

Informācija un paziņojumi

62. gadagājums2019. gada 3. oktobris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | EBA |
| 2019/C 332 A/01 | Paziņojums par vakanci — Izpilddirektors (EBA TA 05/2019) | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

EBA

2019/C 332 A/01

Paziņojums par vakanci — Izpilddirektors (EBA TA 05/2019)

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

EBA

| 3.10.2019 | LV | Eiropas Savienības Oficiālais Vēstnesis | CA 332/1 |
| --- | --- | --- | --- |

3.10.2019

LV

Eiropas Savienības Oficiālais Vēstnesis

CA 332/1

---

Paziņojums par vakanci (1)

Izpilddirektors

(EBA TA 05/2019)

(2019/C 332 A/01)

| Līguma veids: | pagaidu darbinieks (2) |
| --- | --- |
| Funkciju grupa un pakāpe: | pakāpe AD 14 |
| Līguma termiņš: | pieci gadi ar iespēju pagarināt vienu reizi |
| Departaments/struktūrvienība: | Eiropas Banku iestāde |
| Nodarbinātības vieta: | Parīze, Francija |
| Pieteikumu iesniegšanas termiņš: | 2019. gada 2. novembris plkst. 12.00 (pusdienlaikā) pēc Parīzes laika |
| Rezerves saraksta derīguma termiņš: | 2020. gada 31. decembris |

Līguma veids:

pagaidu darbinieks (2)

Funkciju grupa un pakāpe:

pakāpe AD 14

Līguma termiņš:

pieci gadi ar iespēju pagarināt vienu reizi

Departaments/struktūrvienība:

Eiropas Banku iestāde

Nodarbinātības vieta:

Parīze, Francija

Pieteikumu iesniegšanas termiņš:

2019. gada 2. novembris plkst. 12.00 (pusdienlaikā) pēc Parīzes laika

Rezerves saraksta derīguma termiņš:

2020. gada 31. decembris

Iestāde

Eiropas Banku iestāde (“EBI”) ir neatkarīga Eiropas Savienības iestāde, kas izveidota 2011. gada 1. janvārī ar Eiropas Parlamenta un Padomes Regulu (ES) Nr. 1093/2010 (3).

Misija

Lai uzlabotu Eiropas Savienības iekšējā tirgus funkcionēšanu, EBI dod savu ieguldījumu, nodrošinot augstas kvalitātes efektīvu un saskaņotu uzraudzību un regulējumu savas kompetences jomās. Tā arī sekmē tādas sabiedrības vērtības kā finanšu sistēmas stabilitāti, tirgu un finanšu produktu pārredzamību un noguldītāju un ieguldītāju aizsardzību.

Tā strādā, lai novērstu regulējuma arbitrāžu un garantētu līdzvērtīgus konkurences apstākļus, stiprina starptautiskās uzraudzības saskaņošanu, sekmē uzraudzības konverģenci un konsultē Savienības iestādes banku, maksājumu un e-naudas regulējuma un uzraudzības jomās, kā arī par saistītajiem uzņēmumu pārvaldības, revīzijas un finanšu ziņošanas jautājumiem.

Kā neatņemama Eiropas finanšu uzraudzības sistēmas (EFUS) daļa EBI cieši sadarbojas ar tās partneriestādēm, Eiropas Apdrošināšanas un aroda pensiju iestādi (EAAPI) un Eiropas Vērtspapīru un tirgu iestādi (EVTI), kā arī ar apvienoto komiteju un Eiropas Sistēmisko risku kolēģiju (ESRK).

Plašāka informācija par EBI ir pieejama EBI tīmekļa vietnē: www.eba.europa.eu.

Mēs piedāvājam

Eiropas Banku iestādes (EBI) izpilddirektora amats. Izpilddirektors ir pilna laika neatkarīgs speciālists, EBI darbinieks, kas uzturas Parīzē Francijā. Viņš/viņa ikdienā pārvalda EBI darbības, nodrošinot EBI mērķu sasniegšanu.

Viņš/viņa ir atbildīgs(-a) par ikgadējās darba programmas izpildi un veic vajadzīgos pasākumus, lai nodrošinātu EBI darbību.

Viņš/viņa ir pakļauts(-a) EBI Uzraudzības padomei un tās priekšsēdētājam un regulāri ziņo Uzraudzības padomei par EBI darbības attīstību.

Izpilddirektoru var atbrīvot no amata, tikai pamatojoties uz Uzraudzības padomes lēmumu.

Izpilddirektora pilnvaru termiņš ir pieci gadi, un to drīkst pagarināt vienu reizi.

AMATA APRAKSTS

Galvenie pienākumi

Izpilddirektors ir atbildīgs par EBI ikdienas vadību. Viņš/viņa ir atbildīgs(-a) par uzdevumiem, kas noteikti EBI izveides regulas IV daļā, jo īpaši:

| — | par iestādes pārvaldību un tās valdes darba sagatavošanu, |
| --- | --- |

—

par iestādes pārvaldību un tās valdes darba sagatavošanu,

| — | par iestādes ikgadējās darba programmas izpildi Uzraudzības padomes vadībā un valdes pārraudzībā, |
| --- | --- |

—

par iestādes ikgadējās darba programmas izpildi Uzraudzības padomes vadībā un valdes pārraudzībā,

| — | saskaņā ar attiecīgo regulu par vajadzīgajiem pasākumiem, jo īpaši iekšējo administratīvo norādījumu pieņemšanu un paziņojumu publicēšanu, lai nodrošinātu iestādes darbību, |
| --- | --- |

—

saskaņā ar attiecīgo regulu par vajadzīgajiem pasākumiem, jo īpaši iekšējo administratīvo norādījumu pieņemšanu un paziņojumu publicēšanu, lai nodrošinātu iestādes darbību,

| — | par daudzgadu darba programmas sagatavošanu, |
| --- | --- |

—

par daudzgadu darba programmas sagatavošanu,

| — | par ikgadējās darba programmas sagatavošanu nākamajam gadam, |
| --- | --- |

—

par ikgadējās darba programmas sagatavošanu nākamajam gadam,

| — | par iestādes provizoriska budžeta projekta izstrādi un iestādes budžeta īstenošanu, pilnībā ievērojot ES finanšu noteikumus, |
| --- | --- |

—

par iestādes provizoriska budžeta projekta izstrādi un iestādes budžeta īstenošanu, pilnībā ievērojot ES finanšu noteikumus,

| — | par ikgadēja gada ziņojuma projekta sagatavošanu, kurā viena iedaļa ir veltīta iestādes regulatīvajām un uzraudzības darbībām un viena – finanšu un administratīviem jautājumiem, |
| --- | --- |

—

par ikgadēja gada ziņojuma projekta sagatavošanu, kurā viena iedaļa ir veltīta iestādes regulatīvajām un uzraudzības darbībām un viena – finanšu un administratīviem jautājumiem,

| — | par dibināšanas regulā noteikto pilnvaru attiecībā uz iestādes personālu īstenošanu un personāla jautājumu risināšanu. |
| --- | --- |

—

par dibināšanas regulā noteikto pilnvaru attiecībā uz iestādes personālu īstenošanu un personāla jautājumu risināšanu.

PRASĪBAS

1.   Atbilstības kritēriji

Lai kandidātus uzskatītu par piemērotiem, viņiem līdz pieteikumu iesniegšanas termiņam jāatbilst visiem turpmāk minētajiem kritērijiem.

1.1.   Vispārīgi

| — | Eiropas Savienības dalībvalsts valstspiederība (4). |
| --- | --- |

—

Eiropas Savienības dalībvalsts valstspiederība (4).

| — | Jābūt tiesīgam pilnībā izmantot visas pilsoņa tiesības (5). |
| --- | --- |

—

Jābūt tiesīgam pilnībā izmantot visas pilsoņa tiesības (5).

| — | Jābūt izpildītām visām tiesību aktos par militāro dienestu noteiktajām saistībām. |
| --- | --- |

—

Jābūt izpildītām visām tiesību aktos par militāro dienestu noteiktajām saistībām.

| — | Jābūt padziļinātām vienas Eiropas Savienības oficiālās valodas zināšanām (6) un apmierinošām otras Eiropas Savienības valodas zināšanām. |
| --- | --- |

—

Jābūt padziļinātām vienas Eiropas Savienības oficiālās valodas zināšanām (6) un apmierinošām otras Eiropas Savienības valodas zināšanām.

| — | Jābūt fiziski spējīgam pildīt ar amatu saistītos pienākumus (7). |
| --- | --- |

—

Jābūt fiziski spējīgam pildīt ar amatu saistītos pienākumus (7).

1.2.   Konkrēti

1.2.1.   Kvalifikācija

Lai pieteikums tiktu izskatīts priekšatlases posmā, kandidātiem pieteikumu iesniegšanas beigu datumā ir jāatbilst oficiālajiem atbilstības kritērijiem un jābūt:

| a) | izglītībai, kas atbilst ar diplomu apliecinātai pabeigtai augstākajai izglītībai (8), ja parastais augstākās izglītības ieguves ilgums ir četri gadi vai vairāk; vai |
| --- | --- |

a)

izglītībai, kas atbilst ar diplomu apliecinātai pabeigtai augstākajai izglītībai (8), ja parastais augstākās izglītības ieguves ilgums ir četri gadi vai vairāk; vai

| b) | izglītībai, kas atbilst ar diplomu apliecinātai pabeigtai augstākajai izglītībai 8, un atbilstošai vismaz viena gada profesionālajai pieredzei, ja parastais augstākās izglītības ieguves ilgums ir vismaz trīs gadi (šo viena gada profesionālo pieredzi nevar iekļaut turpmāk prasītajā pēcdiploma profesionālajā pieredzē). |
| --- | --- |

b)

izglītībai, kas atbilst ar diplomu apliecinātai pabeigtai augstākajai izglītībai 8, un atbilstošai vismaz viena gada profesionālajai pieredzei, ja parastais augstākās izglītības ieguves ilgums ir vismaz trīs gadi (šo viena gada profesionālo pieredzi nevar iekļaut turpmāk prasītajā pēcdiploma profesionālajā pieredzē).

1.2.2.   Profesionālā pieredze

Lai varētu pretendēt uz amatu, kandidātam papildus iepriekš minētajam ir jābūt vismaz 15 gadu attiecīgai pierādītai pilna laika profesionālajai pieredzei, kas iegūta pēc 1.2.1. punktā minētās izglītības pabeigšanas.

| — | Jābūt vismaz piecu gadu pieredzei augstākā amatā banku nozarē vai tās uzraudzībā, |
| --- | --- |

—

Jābūt vismaz piecu gadu pieredzei augstākā amatā banku nozarē vai tās uzraudzībā,

| — | jābūt vismaz piecu gadu pieredzei vadības amatā, kas iegūta, pārvaldot personālu un budžetus augstā līmenī vai strādājot vadības struktūrās ar augstu atbildības līmeni (9). |
| --- | --- |

—

jābūt vismaz piecu gadu pieredzei vadības amatā, kas iegūta, pārvaldot personālu un budžetus augstā līmenī vai strādājot vadības struktūrās ar augstu atbildības līmeni (9).

1.2.3.   Valodu zināšanas

Tā kā angļu valoda ir EBI darba valoda (10), darba nolūkos ir jābūt izcilām angļu valodas rakstiskajām un mutvārdu zināšanām (11).

Kandidātiem, kuriem angļu valoda ir dzimtā valoda, pārbauda viņu otrās valodas zināšanas saskaņā ar 1.1. sadaļu.

1.2.4.   Vecuma ierobežojums

Lai kvalificētos amatam, kandidātam ir jāspēj izpildīt pilnu piecu gadu pilnvaru termiņu pirms pensijas vecuma sasniegšanas. Eiropas Savienības pagaidu darbinieku pensionēšanās vecums ir noteikts kā tā mēneša beigas, kurā persona sasniedz 66 gadu vecumu (12).

2.   Atlases kritēriji

Papildus iepriekš minētajam tiks piemēroti šādi atlases kritēriji:

| — | jābūt padziļinātām zināšanām nozarēs, kas ir būtiskas EBI darbībai, un pierādītai pieredzei šajās jomās, |
| --- | --- |

—

jābūt padziļinātām zināšanām nozarēs, kas ir būtiskas EBI darbībai, un pierādītai pieredzei šajās jomās,

| — | jābūt pierādītai pieredzei finanšu noteikumu un/vai uzraudzības jomās valsts, Eiropas vai starptautiskā līmenī attiecībā uz EBI darbību, |
| --- | --- |

—

jābūt pierādītai pieredzei finanšu noteikumu un/vai uzraudzības jomās valsts, Eiropas vai starptautiskā līmenī attiecībā uz EBI darbību,

| — | jābūt padziļinātai izpratnei par ES iestādēm un ES lēmumu pieņemšanas procesu, Eiropas un starptautiskajām darbībām, kas ir būtiskas EBI darbībai, |
| --- | --- |

—

jābūt padziļinātai izpratnei par ES iestādēm un ES lēmumu pieņemšanas procesu, Eiropas un starptautiskajām darbībām, kas ir būtiskas EBI darbībai,

| — | jābūt plašai pieredzei budžeta, finanšu un/vai cilvēkresursu pārvaldības jomā valsts, Eiropas un/vai starptautiskā vidē, |
| --- | --- |

—

jābūt plašai pieredzei budžeta, finanšu un/vai cilvēkresursu pārvaldības jomā valsts, Eiropas un/vai starptautiskā vidē,

| — | jābūt spējai vadīt un motivēt kolektīvu, ieskaitot tehniskā atbalsta, administrācijas un atbalsta darbiniekus. |
| --- | --- |

—

jābūt spējai vadīt un motivēt kolektīvu, ieskaitot tehniskā atbalsta, administrācijas un atbalsta darbiniekus.

Būtu vēlams, ka kandidātam ir pieredze tiešās uzraudzības jomā.

Pieteikumus novērtē, pamatojoties uz 1. un 2. daļā izvirzītajiem atbilstības un atlases kritērijiem.

Attiecībā uz šo amatu ir sagaidāms, ka kandidātiem ir šādas kompetences, ko novērtēs interviju laikā:

| — | pierādīta spēja pieņemt lēmumus stratēģiskā un politiskā līmenī, |
| --- | --- |

—

pierādīta spēja pieņemt lēmumus stratēģiskā un politiskā līmenī,

| — | izcilas sadarbības spējas, komunikācijas un attiecību veidošanas prasmes, tostarp spēja strādāt un veikt pārrunas ar augsta līmeņa likumdošanas un valdības pārstāvjiem, kā arī ieinteresētajām personām un finanšu nozares pārstāvjiem gan ES, gan ārpus tās, |
| --- | --- |

—

izcilas sadarbības spējas, komunikācijas un attiecību veidošanas prasmes, tostarp spēja strādāt un veikt pārrunas ar augsta līmeņa likumdošanas un valdības pārstāvjiem, kā arī ieinteresētajām personām un finanšu nozares pārstāvjiem gan ES, gan ārpus tās,

| — | izteikta atbildības izjūta, apņēmība, spēja izrādīt iniciatīvu un motivēt sevi. |
| --- | --- |

—

izteikta atbildības izjūta, apņēmība, spēja izrādīt iniciatīvu un motivēt sevi.

3.   Vienlīdzīgas iespējas

Kā Eiropas Savienības iestāde EBI piemēro vienlīdzīgu iespēju politiku un rūpējas, lai savās darbā pieņemšanas procedūrās nepieļautu nekāda veida diskrimināciju.

4.   Atlases procedūra

Atlases procedūrā būs turpmāk norādītie elementi.

| 4.1. | Šim atlases procesam tiks izveidota atlases komiteja. Visi atbilstošie kandidāti, kuri tiks uzaicināti uz priekšatlases intervijām, uzaicinājumā uz priekšatlases interviju tiks informēti par atlases komitejas sastāvu. |
| --- | --- |

4.1.

| 4.2. | Atlases komiteja analizēs kandidātu pieteikuma dokumentus (13) (dzīves aprakstu, motivācijas vēstuli un deklarācijas veidlapu) attiecībā uz atbilstību un atlases kritērijiem un sagatavos sarakstu, kurā tiks iekļauti līdz sešiem kandidātiem, pamatojoties uz viņu nopelniem un iepriekš minētajiem kritērijiem. Šajā sarakstā iekļautos kandidātus atlases komisija uzaicinās uz priekšatlases interviju. |
| --- | --- |

4.2.

Pēc priekšatlases intevijām atlases komiteja izveidos provizorisku saraktu ar trīs vispiemērotākajiem kandidatiem, kuri pavadīs visu dienu novērtēšanas centrā.

Šis aicinājums iesniegt pieteikumus ir pamats saraksta izveidei. Iekļaušana sarakstā negarantē iecelšanu amatā. Pieteikuma iesniedzējiem jāņem vērā, ka saraksts var tikt publiskots, kad atlases komiteja to ir pieņēmusi.

Pēc novērtēšanas centra rezultātu saņemšanas un ņemot vērā priekšatlases interviju rezultātus atlases komiteja iesniegs galīgo sarakstu EBI Uzraudzības padomei.

Kompetentā Eiropas Parlamenta komiteja tiks informēta par kandidātu loka sastāvu, kuri kandidē uz priekšsēdētāja amatu (pieteikumu skaits, profesionālo prasmju komplekts, dzimuma un valstspiederības līdzsvars u. tml.), kā arī par kandidātu sarakstu.

Kandidāti, kas būs iekļauti sarakstā, tiks uzaicināti sniegt prezentāciju par iepriekš noteiktu tēmu, un EBI Uzraudzības padome viņus intervēs. Prezentācijas un intervijas notiks tajā pašā dienā. Prezentācijas tēma tiks paziņota uzaicinājumā sniegt prezentāciju un ierasties uz interviju ar EBI Uzraudzības padomi.

Kandidātiem var lūgt piedalīties intervijās un/vai testos papildus iepriekš minētajiem.

Pirms iecelšanas amatā EBI Uzraudzības padomes izraudzīto kandidātu apstiprina Eiropas Parlaments.

Saskaņā ar Civildienesta noteikumu 11. un 11.a pantu un Eiropas Savienības pārējo darbinieku nodarbināšanas kārtības (CEOS) 11. un 81. pantu sekmīgajam kandidātam pirms pieņemšanas darbā lūgs iesniegt interešu konflikta deklarāciju. Izraudzītajam kandidātam būs jāparaksta saistību deklarācija par to, ka viņš apņemas strādāt sabiedrības labā, ievērojot neatkarības principu, un deklarācija par interesēm, ko varētu uzskatīt par tādām, kuras mazina viņa neatkarību, un ko pārbaudīs saskaņā ar EBI politiku par interešu konfliktu. Kandidātiem kopā ar pieteikumu iesniegtajā deklarācijā ir jāapliecina gatavība šādi rīkoties.

Lūdzu, ņemiet vērā, ka atlases komitejas darbs un apsvērumi ir konfidenciāli un ka jebkura saziņa ar tās locekļiem ir aizliegta. Jebkāda kandidātu vai trešo personu sazināšanās ar atlases komitejas locekļiem, lai viņus ietekmētu saistībā ar atlasi, ir pamats izslēgšanai no atlases procedūras.

5.   Iecelšana amatā un nodarbināšanas kārtība

5.1.   Līguma veids, ilgums un sākuma datums

Sekmīgais kandidāts tiks iecelts amatā kā pagaidu darbinieks (14) ar darba līgumu uz piecu gadu termiņu ar deviņu mēnešu pārbaudes laiku un iespēju pagarināt līgumu, kā norādīts Regulā (ES) Nr. 1093/2010.

Plānotais sākuma datums ir 2020. gada 1. februāris.

5.2.   Funkciju grupa un pakāpe

Sekmīgo kandidātu pieņems darbā kā pagaidu darbinieku AD 14 pakāpē. Lēstā mēneša pamatalga ir no 14 546,67 EUR.

Plašāka informācija par visu atalgojuma kopumu ir sniegta Civildienesta noteikumu 62.–70. pantā un VII pielikumā. Lai uzzinātu vairāk, lūdzu, skatīt EBI karjeras lapu:http://www.eba.europa.eu/about-us/careers

5.3.   Nodarbināšanas nosacījumu kopsavilkums

| — | Algas netiek apliktas ar valsts nodokli. Tā vietā maksā Savienības nodokli ienākumu gūšanas vietā. |
| --- | --- |

—

Algas netiek apliktas ar valsts nodokli. Tā vietā maksā Savienības nodokli ienākumu gūšanas vietā.

| — | Piemēro korekcijas koeficientu, ko saskaņā ar Civildienesta noteikumu 64. pantu piemēro Eiropas Savienības ierēdņu un pārējo darbinieku atalgojumam Francijā. |
| --- | --- |

—

Piemēro korekcijas koeficientu, ko saskaņā ar Civildienesta noteikumu 64. pantu piemēro Eiropas Savienības ierēdņu un pārējo darbinieku atalgojumam Francijā.

| — | Atkarībā no konkrētā ģimenes stāvokļa un izcelsmes vietas darbiniekiem var būt tiesības saņemt šādus pabalstus: ekspatriācijas pabalstu, apgādnieka pabalstu, apgādājamā bērna pabalstu, izglītības pabalstu, iekārtošanās pabalstu un pārcelšanās izmaksu atmaksu, sākotnējo pagaidu dienas naudu un citus pabalstus. |
| --- | --- |

—

Atkarībā no konkrētā ģimenes stāvokļa un izcelsmes vietas darbiniekiem var būt tiesības saņemt šādus pabalstus: ekspatriācijas pabalstu, apgādnieka pabalstu, apgādājamā bērna pabalstu, izglītības pabalstu, iekārtošanās pabalstu un pārcelšanās izmaksu atmaksu, sākotnējo pagaidu dienas naudu un citus pabalstus.

| — | Tiesības saņemt ikgadējo atvaļinājumu – divas dienas par katru kalendāro mēnesi un papildu dienas par vecumu un pakāpi, kā arī 2,5 papildu dienas atvaļinājumam mītnes zemē, ko piešķir darbiniekiem, kuriem ir tiesības uz ekspatriācijas pabalstu vai ārvalstnieka pabalstu. |
| --- | --- |

—

Tiesības saņemt ikgadējo atvaļinājumu – divas dienas par katru kalendāro mēnesi un papildu dienas par vecumu un pakāpi, kā arī 2,5 papildu dienas atvaļinājumam mītnes zemē, ko piešķir darbiniekiem, kuriem ir tiesības uz ekspatriācijas pabalstu vai ārvalstnieka pabalstu.

| — | ES pensiju shēma (pēc 10 nostrādātiem gadiem). |
| --- | --- |

—

ES pensiju shēma (pēc 10 nostrādātiem gadiem).

| — | ES kopīgā veselības apdrošināšanas shēma, apdrošināšana pret nelaimes gadījumiem un arodslimībām, bezdarbnieka un invaliditātes pabalsts. |
| --- | --- |

—

ES kopīgā veselības apdrošināšanas shēma, apdrošināšana pret nelaimes gadījumiem un arodslimībām, bezdarbnieka un invaliditātes pabalsts.

| — | Ceļojuma apdrošināšana, dodoties komandējumos. |
| --- | --- |

—

Ceļojuma apdrošināšana, dodoties komandējumos.

5.4.   Nodarbinātības vieta

Eiropas Banku iestādes biroji atrodas 24.–27. stāvā, Europlaza, 20 avenue André Prothin, La Défense 4 – 92400 Courbevoie, Francijā.

6.   Pieteikumu iesniegšana

Pieteikumi, ietverot dzīves aprakstu (vēlams, Europass formātā) (15), motivācijas vēstuli un aizpildītu deklarācijas veidlapu, kas datēta un parakstīta, jānosūta angļu valodā uz šādu adresi: EBA-ExecutiveDirector-Applications@eba.europa.eu līdz 2019. gada 2. novembris plkst. 12.00 (pusdienlaikā) pēc Parīzes laika.

EBI neņems vērā nevienu pieteikumu, kas saņemts pēc pieteikumu iesniegšanas termiņa. Kandidātiem iesaka negaidīt līdz pēdējai dienai, lai iesniegtu pieteikumus, jo interneta noslodze vai problēmas ar savienojumu varētu sarežģīt pieteikumu iesniegšanu. EBI nav atbildīga par kavēšanos šādu sarežģījumu dēļ.

Pieņem un izskata tikai pilnībā aizpildītus pieteikumus. Lai pieteikumus uzskatītu par pilnīgiem, kandidātiem pirms termiņa ir jānosūta visi dokumenti (16): dzīves apraksts, motivācijas vēstule un datēta un parakstīta deklarācijas veidlapa.

Pirms pieteikuma iesniegšanas kandidātiem ir jānovērtē un jāpārbauda, vai viņi ir izpildījuši visas prasības, kas izklāstītas paziņojumā par vakanci, jo īpaši attiecībā uz kvalifikāciju un attiecīgo profesionālo pieredzi.

Profesionālo pieredzi, kas norādīta dzīves aprakstā, ņem vērā tikai no laika, kad kandidāts ir ieguvis amatam nepieciešamo sertifikātu vai diplomu, un tikai tad, ja tā ir apmaksāta (ietverot studiju stipendijas vai stažēšanās stipendijas). Doktora grādu var uzskatīt par profesionālo pieredzi, ja kandidāti doktorantūras studiju laikā saņēmuši studiju stipendiju vai algu. Maksimālais vērā ņemamais laiks doktora grādam ir trīs gadi, ja doktorantūras studijas ir veiksmīgi pabeigtas līdz atlases procedūras pieteikumu iesniegšanas beigu datumam.

Dzīves aprakstā jānorāda visu iepriekšējo amatu sākuma un beigu datums, kā arī tas, vai tas bija pilna laika vai pusslodzes darbs. Kandidātiem, kuri ir ārštata darbinieki vai pašnodarbinātas personas, ir jāiesniedz kopija no ieraksta attiecīgajā komercreģistrā vai jebkurš oficiāls dokuments (piemēram, nodokļu deklarācija), kas skaidri parāda attiecīgās profesionālās pieredzes ilgumu. Pieteikuma veidlapā ir jānorāda informācija par jebkuru profesionālo pieredzi, apmācību, pētniecību vai studijām. Kandidātiem pēc pieprasījuma ir jāspēj uzrādīt apliecinošos dokumentus, kas skaidri parāda pieredzes ilgumu un veidu.

Šajā posmā lūdzam nesūtīt apliecinošos dokumentus (personas apliecības, pases, diplomu u. tml. kopijas), ja vien šajā paziņojumā tas nav skaidri norādīts. Apliecinošie dokumenti jāiesniedz vēlākā procedūras posmā pēc pieprasījuma.

Dzīves aprakstā norādīto adresi uzskatīs par vietu, no kuras uz interviju uzaicinātie kandidāti ceļos.

Lai paātrinātu atlases procesu, visa saziņa ar kandidātiem par šo vakances paziņojumu notiks angļu valodā.

7.   Datu aizsardzība

EBI nodrošina kandidātu personas datu apstrādi saskaņā ar prasībām, kas noteiktas Eiropas Parlamenta un Padomes Regulā (ES) 2018/1725 (17). Īpaši tas attiecas uz šādu datu konfidencialitāti un drošību.

8.   Pārsūdzēšanas kārtība

Kandidāti, kuri uzskata, ka ar jebkuru lēmumu, kas saistīts ar atlases procedūru, ir aizskartas viņu intereses, var rīkoties saskaņā ar turpmāk norādīto.

8.1.   Lūgums pārskatīt atlases komitejas pieņemtos lēmumus

Piecās dienās no vēstules datuma, ar kuru kandidātam paziņoja par Atlases komitejas pieņemto lēmumu, viņš drīkst iesniegt rakstisku lūgumu šāda lēmuma pārskatīšanai, izklāstot lūguma pamatojumu un nosūtot to uz šādu e-pasta adresi: EBA-ExecutiveDirector-Applications@eba.europa.eu

8.2.   Pārsūdzības

Kandidāts atbilstoši Civildienesta noteikumu 90. panta 2. punktam paredzētajā termiņā drīkst iesniegt sūdzību, sūtot to uz šādu adresi:

| Head of Human Resources Unit |
| --- |
| European Banking Authority |
| CONFIDENTIAL |
| Selection procedure: Ref. EBA TA 05/2019 |
| DEFENSE 4 – EUROPLAZA |
| 20 Avenue André Prothin |
| CS 30154 |
| 92927 Paris La Défense CEDEX |
| France |

Head of Human Resources Unit

European Banking Authority

CONFIDENTIAL

Selection procedure: Ref. EBA TA 05/2019

DEFENSE 4 – EUROPLAZA

20 Avenue André Prothin

CS 30154

92927 Paris La Défense CEDEX

France

Kandidāts var iesniegt pārsūdzību Vispārējai tiesai, pamatojoties uz Līguma par Eiropas Savienības darbību 270. pantu un Civildienesta noteikumu 91. pantu.

Sīkāk par pārsūdzības iesniegšanas kārtību var uzzināt Vispārējās tiesas tīmekļa vietnē: http://curia.europa.eu/

8.3.   Sūdzības iesniegšana Eiropas Ombuda birojam

Ir iespējams arī iesniegt sūdzību Eiropas Ombuda birojam saskaņā ar Līguma par Eiropas Savienības darbību 228. panta 1. punktu un saskaņā ar nosacījumiem, kas paredzēti Eiropas Parlamenta 1994. gada 9. marta Lēmumā par civildienesta noteikumiem un vispārīgajiem nosacījumiem, ar kuriem reglamentē Eiropas Ombuda pienākumu izpildi (18).

Sīkāk par pārsūdzības iesniegšanas kārtību var uzzināt Eiropas Ombuda biroja tīmekļa vietnē: http://www.ombudsman.europa.eu/

Vēršam jūsu uzmanību uz to, ka sūdzību iesniegšana Eiropas Ombuda birojam nepārtrauc Civildienesta noteikumu 90. panta 2. punktā un 91. pantā noteikto termiņu, lai iesniegtu sūdzību vai apelācijas sūdzību Vispārējā tiesā. Tāpat arī atgādinām, ka atbilstoši 2. panta 4. punktam vispārīgajos nosacījumos, ar ko reglamentē Eiropas Ombuda pienākumu izpildi, pirms sūdzības iesniegšanas Eiropas Ombuda birojam ir attiecīgi administratīvā veidā jāvēršas attiecīgajās iestādēs un struktūrās.

DECLARATION

Image 1

---

(1)  Šis paziņojums par vakanci ir pieejams Eiropas Savienības oficiālajās valodās. Neatbilstību gadījumā oriģinālvaloda un noteicošā ir angļu valodas versija, citu valodu versijas ir tulkojumi, ko izmanto tikai informācijas nolūkos.

(2)  Saskaņā ar Eiropas Savienības pārējo darbinieku nodarbināšanas kārtības (CEOS) 2. panta a) punktu.

(3)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

(4)  Kandidātiem jāatbilst prasībām, kas izklāstītas Eiropas Savienības Pārējo darbinieku nodarbināšanas kārtības (CEOS) 12. pantā, ietverot to, ka viņiem jābūt kādas Eiropas Savienības dalībvalsts valstspiederīgajiem.

(5)  Pirms pieņemšanas darbā sekmīgajam kandidātam ir jāiesniedz policijas izziņa par kriminālās sodāmības neesamību.

(6)  Eiropas Savienības oficiālās valodas ir šādas: angļu, bulgāru, čehu, dāņu, franču, grieķu, horvātu, igauņu, īru, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valoda.

(7)  Pirms iecelšanas amatā sekmīgā kandidāta veselības stāvokli pārbauda kādā no Eiropas Savienības medicīnas centriem, lai apstiprinātu kandidāta atbilstību Eiropas Savienības pārējo darbinieku nodarbināšanas kārtības (CEOS) 12. panta 2. punkta d) apakšpunkta prasībām.

(8)  Vērā ņem tikai kvalifikācijas, ko piešķīrušas ES dalībvalsts iestādes vai Eiropas Ekonomikas zonas (EEZ) iestādes vai ko attiecīgās iestādes atzinušas par līdzvērtīgām. Ja galvenās studijas notikušas ārpus Eiropas Savienības, kandidāta kvalifikācijai jābūt tādai, ko atzinusi struktūra, kuru šim nolūkam iecēlusi viena no Eiropas Savienības dalībvalstīm (piemēram, valsts Izglītības ministrija), un līdz pieteikuma iesniegšanas beigu datumam ir jāiesniedz dokuments, kas to apstiprina.

(9)  Pretendentiem jāapraksta visa iegūtā augsta līmeņa vadības pieredze, norādot to savā CV: 1) vadības amatu nosaukumi un funkcijas, 2) šajos amatos vadīto darbinieku skaits, 3) pārvaldītā budžeta apjoms un 4) hierarhisko līmeņu skaits virs attiecīgā amata un zem tā, kā arī attiecīgā līmeņa darbinieku skaits.

(10)  EBI valdes lēmums DC 003 par iekšējo valodu lietojumu.

(11)  Valodas zināšanām ir jābūt vismaz B2 līmenī. B2 līmeņa novērtējumu veic atbilstoši Eiropas vienotā valodu prasmes līmeņa noteikšanas sistēmai (CEFR) (http://europass.cedefop.europa.eu/sites/default/files/cefr-lv.pdf)

(12)  Skatīt Eiropas Savienības pārējo darbinieku nodarbināšanas kārtības 47. pantu.

(13)  Vērā ņem tikai kvalifikācijas, ko piešķīrušas ES dalībvalsts iestādes vai Eiropas Ekonomikas zonas (EEZ) iestādes vai ko attiecīgās iestādes atzinušas par līdzvērtīgām. Ja galvenās studijas notikušas ārpus Eiropas Savienības, kandidāta kvalifikācijai jābūt tādai, ko atzinusi struktūra, kuru šim nolūkam iecēlusi viena no Eiropas Savienības dalībvalstīm (piemēram, valsts Izglītības ministrija), un līdz pieteikuma iesniegšanas beigu datumam ir jāiesniedz dokuments, kas to apstiprina.

(14)  Skatīt 2. zemsvītras piezīmi.

(15)  http://www.eba.europa.eu/about-us/careers/practical-information

(16)  Vērā ņem tikai kvalifikācijas, ko piešķīrušas ES dalībvalsts iestādes vai Eiropas Ekonomikas zonas (EEZ) iestādes vai ko attiecīgās iestādes atzinušas par līdzvērtīgām. Ja galvenās studijas notikušas ārpus Eiropas Savienības, kandidāta kvalifikācijai jābūt tādai, ko atzinusi struktūra, kuru šim nolūkam iecēlusi viena no Eiropas Savienības dalībvalstīm (piemēram, valsts Izglītības ministrija), un līdz pieteikuma iesniegšanas beigu datumam ir jāiesniedz dokuments, kas to apstiprina.

(17)  Eiropas Parlamenta un Padomes 2018. gada 23. oktobra Regula (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti, un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp).

(18)  OV L 113, 4.5.1994., 15. lpp.

---